།འདུལ་སྡོམ་ནོར་བུའི་འཕྲེང་བའི་ཟིན་ཐོ་བཞུགས་སོ། །
༄༅། །ང་རང་ཚོ་སངས་རྒྱས་ཀྱི་བསྟན་པའི་རྗེས་འཇུག་ཡིན་ཟེར་དགོས་པ་རེད་
མོད། སངས་རྒྱས་ཀྱི་བསྟན་པ་ནི་སློབ་དཔོན་དབྱིག་གི་གཉེན་པོས། སྟོན་པའི་དམ་ཆོས་
རྣམ་གཉིས་ཏེ། །ལུང་དང་རྟོགས་པའི་བདག་ཉིད་དོ། །ཞེས་གསུངས་པ་ལྟར་ལུང་སྡེ་སྣོད་
གསུམ་དང་ལམ་བསླབ་པ་གསུམ་དུ་མ་འདུས་པའི་སངས་རྒྱས་ཀྱི་བསྟན་པ་མེད། ལུང་
གི་བསྟན་པ་ཡིན་ཕྱིན། སྡེ་སྣོད་གསུམ་པོ་གང་རུང་དུ་གཏོགས་དགོས་པ་དང་། རྟོགས་
པའི་བསྟན་པ་ཡིན་ཕྱིན། བསླབ་པ་གསུམ་པོ་གང་རུང་དུ་གཏོགས་དགོས། བསྟན་པ་
འཛིན་ཞེས་པའི་དོན་ནི། དེ་འཛིན་བྱེད་པ་སྨྲ་བྱེད་དང་། །སྒྲུབ་པར་བྱེད་པ་ཁོ་ན་ཡིན། །
ཞེས་ལུང་གི་བསྟན་པ་སྨྲ་བྱེད་དེ་འཆད་ཉན་དང་། རྟོགས་པའི་བསྟན་པ་སྒྲུབ་པ་ཉམས་
ལེན་གྱི་སྒོ་ནས་འཛིན་དགོས། བཤད་སྒྲུབ་ཅེས་པ་དང་། ཐོས་བསམ་སྒོམ་གསུམ་ཞེས་
པ་དོན་འདྲ་བས། ཐོས་བསམ་སྒོམ་གསུམ་གང་རུང་ལས་གཞན་འཛིན་པའི་ཐབས་
མེད་པས་ཁོ་ན་ཡིན་གསུངས། ང་ཚོ་སྟོན་པ་དང་བསྟན་པའི་རྗེས་འཇུག་ཡིན་པས་རང་
གི་བྱ་བ་ཐོས་བསམ་སྒོམ་གསུམ་ཡིན་པ་ངོ་ཤེས་པར་བྱས་ནས་བརྩོན་དགོས། འཁོར་ལོ་
གསུམ་ལས་ཀློག་པ་ཐོས་བསམ་གྱི་འཁོར་ལོ་ནི་བཤད་ཉན་དང་། སྤོང་བ་བསམ་གཏན་
གྱི་འཁོར་ལོ་སྒོམ་སྒྲུབ། བྱ་བ་ལས་ཀྱི་འཁོར་ལོ་གཙུག་ལག་ཁང་དང་སྐུ་གསུང་ཐུགས་
524

རྟེན་བཞེངས་པ། དཀོན་མཆོག་མཆོད་པ་སོགས་ཡིན་པས། བསྟན་པ་འཛིན་སྐྱོང་སྤེལ་
བའི་ནང་གི་སྐྱོང་བ་དང་བསྲུང་བ་དོན་འདྲ། བསྟན་པ་བསྲུང་བ་ལ་རིགས་དང་། དབང་
ཕྱུག་དང་། མཐུ་སྟོབས་ཀྱིས་བསྲུང་བ་གསུམ་ལས་ཇོ་བོས་ཕྱི་རོལ་མུ་སྟེགས་པ་རིགས་
པས་ཚར་བཅད། ཟ་ཧོར་རྒྱལ་བོའི་སྲས་སུ་བལྟམས་པ་དབང་ཕྱུག ལྷག་པའི་ལྷས་བྱིན་
གྱིས་བརླབས་པ་དང་གསུམ་གྱི་སྒོ་ནས་བསྲུང་། ཐོས་པ་སྔོན་དུ་མ་སོང་བར་བསམ་པ་
དང་། དེ་མེད་པར་སྒོམ་པ་མི་ཡོང་བས་རྒྱལ་བ་མི་ཕམ་པས། འདི་ན་དང་བོར་ཐོས་ལ་
བརྟེན་ནས་ཚུལ་བཞིན་ཡིད་ལ་བྱེད་པ་འབྱུང་། ཚུལ་བཞིན་ཡིད་ལ་བྱེད། ལས་ཡང་
དག་དོན། ཡུལ་ཡེ་ཤེས་པ་འབྱུང་ཞེས་ཐོག་མར་ཚིག་ཉན་པ་དང་། བློ་ལ་འཛིན་པ་དང་།
ཀློག་པ་སོགས་ཐོས་པ་སྟེ། ཤེར་མདོར། མདོ་འདི་ཉན་པ་དང་། འཛིན་པ་དང་། ཞེས་
སོགས་ཐོས་བསམ་སྒོམ་པ་ལ་སྦྱར་དགོས། དེ་ལ་སྒྲ་སྤྱིའི་གོ་བ་ཆགས་པ་ཐོས་བྱུང་། ཐོས་
བྱུང་ལ་བསམ་པའང་ཡོད། དེ་ལ་ཡང་ཡང་དཔྱོད་པ་བསམ་པ། དོན་སྤྱིའི་གོ་བ་ཆགས་
ཏེ་རྗེས་དཔག་གིས་སྒྲོ་འདོགས་ཆོད་པ་བསམ་བྱུང་། རྗེས་དཔག་ལ་ཐོས་བྱུང་བསམ་
བྱུང་གང་རུང་གིས་ཁྱབ་པའི་ཕྱིར་ཞེས་པའི་ཐོས་བྱུང་རང་དོན། གཞན་དོན་སྐབས་ཀྱི་
རྗེས་དཔག་ལ་ཐོས་བྱུང་དང་རང་དོན་སྐབས་ཀྱི་རྗེས་དཔག་ལ་བསམ་བྱུང་གི་ཐ་སྙད་
་པ་ལས་སྤྱིར་རྗེས་དཔག་ལ་བསམ་བྱུང་གིས་ཁྱབ་ཅེས་པ་ཁས་ལེན་གྱི་རྒྱུན་
བཏགས་པ་ལས་སྤྱི
ཡིན། བསམ་བྱུང་གིས་སྒྲོ་འདོགས་བཅད་པའི་དོན་ལ་ཡང་ཡང་འདྲིས་པ་སྒོམ། ས་
མཐོན་པོ་ལ་ངེས་པ་མེད་ཀྱང་ལས་དང་བོ་བར་དེ་ལ་ཤིན་སྦྱངས་ཀྱིས་མ་ཟིན་བར་དུ་
སྒོམ་བྱུང་མི་འོང་ཐོས་བསམ་སྒོམ་པ་ཙམ་ཕྱི་རོལ་བ་ལའང་ཡོད་པས། ཚུལ་གནས་ཐོས་
དང་བསམ་ལྡན་པས། །སྒོམ་པ་ལ་ནི་རབ་ཏུ་སྦྱོར། །ཞེས་ཐོས་བསམ་གྱི་གཞི་རྟེན་ལ་
ཚུལ་ཁྲིམས་
ས་རྣམ་པར་དག་པ་ཞིག་དགོས། ཚུལ་ཁྲིམས་ལ་མ་བརྟེན་པར་ནང་བའི་
བསྟན་པས་བསྡུས་པའི་རྟོགས་པ་རྣམ་དག་གང་ཡང་སྐྱེ་མི་ནུས་ཤིང་། ས་ལ་བརྟེན་ནས་
525

རྩི་ཤིང་སོགས་སྐྱེས་པ་ལྟར་ཚུལ་ཁྲིམས་ལ་བརྟེན་ནས་ཏིང་ངེ་འཛིན་དང་ཤེས་རབ་
སོགས་ཡོན་ཏན་ཐམས་ཅད་སྐྱེ་བས། བསླབ་པ་གསུམ་ལས་ཚུལ་ཁྲིམས་དང་། སྡེ་སྣོད་
གསུམ་ལས་འདུལ་བའི་སྡེ་སྣོད་ལུང་རྟོགས་ཀྱི་བསྟན་པའི་གཞི་རྟེན་དུ་གསུངས། རྒྱུ་
མཚན་དེས་སྟོན་པས་བཀའ་དང་བོ་བདེན་བཞིའི་ཆོས་འཁོར་བསྐོར་བའི་དུས་སུ།
ཤམ་ཐབས་ཟླུམ་པོ་བགོ་བ་ལ་བསླབ་པར་བྱའོ། །ཞེས་བཅས་པ་རྣམས་རིམ་པར་མཛད་
དེ་འདུལ་བའི་སྡེ་སྣོད་ཇི་སྙེད་གསུངས་པས་ཉེ་བར་འཁོར་གྱིས་བསྡུས། རྒྱ་གར་
འཕགས་པའི་ཡུལ་དུ་གཏན་ལ་ཕབ་པ་བསམ་གྱིས་མི་ཁྱབ་ཀྱང་སློབ་དཔོན་དབྱིག་
གཉེན་
་་ལ་སློབ་མ་ཕར་ཕྱིན་རང་ལས་མཁས་པ་འཕགས་པ་གྲོལ་སྡེ། མངོན་པ་རང་ལས་
མཁས་པ་སློབ་དཔོན་བློ་གྲོས་བསྟན་པ། ཚད་མ་རང་ལས་མཁས་པ་སློབ་དཔོན་ཕྱོགས་
ཀྱི་གླང་བོ། འདུལ་བ་རང་ལས་མཁས་པ་སློབ་དཔོན་ཡོན་ཏན་འོད་དང་བཞིའི་ནང་
ཚན་ཡོན་ཏན་འོད་ཀྱིས་འདུལ་བ་ཐམས་ཅད་ཀྱི་དོན་བསྡུས་པས་མདོ་རྩ་མཛད། རྒྱ་
གར་དུ་རྩ་བའི་སྡེ་བཞིའི་གཞུང་དང་ལག་ལེན་མང་ཡང་། བོད་གངས་ཅན་གྱི་ལྗོངས་
འདིར་ཐོག་མར་མཁན་ཆེན་ཞི་བ་འཚོས་སད་མི་མི་བདུན་སོགས་བསྙེན་པར་རྫོགས་
ཏེ་འདུལ་བའི་ལག་ལེན་དང་སྡོམ་རྒྱུན་དར་བས་ཐམས་ཅད་ཡོད་སྨྲའི་ལུགས་བཞིན་
བྱེད་པ་ཡིན། མཉམ་མེད་ཇོ་བོ་ཕལ་ཆེན་སྡེ་བའི་དགེ་སློང་ཡིན་པས་རྒྱ་གར་ནས་ཕལ་
ཆེན་པ་བཞི་གདན་དྲངས་ན་བོད་དུ་འཇུག་གསུངས་ཀྱང་འབྲོམ་གྱིས་བོད་དུ་དེ་མི་
ལེགས་གསུངས་ནས་བཀག འོན་ཀྱང་དེའི་སྟོབས་ཀྱིས་ཕལ་ཆེན་སྡེ་བའི་ལག་ལེན་
མང་དུ་ཡོད། བོད་ལ་མདོ་རྩའི་འཆད་ཉན་རྒྱ་ཆེར་དར་བས་བོད་སྔ་མའི་འདུལ་བའི་
གཞུང་མུ་མེད་ཀྱང་ད་ལྟ་རྒྱལ་བ་བསྐལ་བཟང་རྒྱ་མཚོས་ཐོག་མར་དཔར་དུ་བཀོད་
པའི་ཐུགས་རྗེ་ལ་བརྟེན་ནས་མཚོ་ཊཱིཀ་ཙམ་ཡོད། རྗེ་བདག་ཉིད་ཆེན་པོའི་དུས་བོད་
རྣམས་ཆོས་གོས་གསུམ་དྲས་དྲུབ་ཙམ་ཡང་མི་ཤེས་པ་དང་གདིང་བ་གླེགས་བུ་མེད་པ་
526

སོགས་རྗེའི་རྣམ་ཐར་དུ་གསལ་བ་ལྟར་ལ། རྗེ་རང་དང་སྲས་ཀྱི་ཐུ་བོ། ཐམས་ཅད་ཀྱིས་
འདུལ་བའི་ལག་ལེན་མ་ཉམས་པར་བསྐྱངས། སྟོད་ལུང་ཕུ་གནམ་རྩིབས་སྟེང་དུ་ལོ་
ཆེན་སྐྱབས་མཆོག་དཔལ་བཟང་དང་། རེད་མདའ་བ་གཞོན་ནུ་བློ་གྲོས། རྗེ་བདག་ཉིད་
ཆེན་པོ་སྟེ་ཆོས་རྗེ་རྣམ་གསུམ་ཞལ་འཛོམས་ནས་དབྱར་གནས་མཛད། ལོ་ཆེན་དང་
རེད་མདའ་བས་ཀྱང་ཆོས་གསུངས། རྣམ་པ་གསུམ་ག་ལ་སློབ་མ་ཐུན་མོང་བ་དང་ཐུན་
མོང་མ་ཡིན་པ་ཡོད། རིག་གནས་ཀུན་ལ་ཀུན་མཁྱེན་ལོ་ཙཱ་བ་ཞེས་སོགས་དེ་དུས་ཐལ་
སྐད་གཏོང་ཕྱིར་བཏོན་པ་འདྲ། དེ་སྐབས་རྗེས་དགེ་ཚུལ་སློང་གི་བསླབ་བྱ་གསུངས་པ་
རྒྱལ་ཚབ་རིན་པོ་ཆེས་ཟིན་བྲིས་མཛད་པ་གནམ་རྩིབས་སྟེང་མ་གཉིས་ཡིན། འདུལ་
འཛིན་པས་ཀྱང་། བསླབ་བྱ་ཆེན་མོ་དང་། རྣམ་བཤད་སོགས་དང་། པཎ་ཆེན་དགེ་
འདུན་གྲུབ་ཀྱིས་དམར་སྟོན་ཡབ་སྲས་ལ་གཏུགས་ཏེ་དེའི་གསུངས་ལ་རྗེའི་བཞེད་པས་
ཟུར་བརྒྱན་ནས་འདུལ་ཊཱིཀ་རིན་ཕྲེང་སོགས་མཛད། བོད་ཀྱི་ལྟ་བ་ལ་ཐུགས་ཡིད་མ་
ཆེས་པར་རྒྱ་གར་ཤིང་གི་རི་ལ་བྱོན་ནས་ཀླུ་བྱང་དང་མི་ཏྲ་ལ་ཀླུ་སྒྲུབ་ལུགས་ཀྱི་ལྟ་བ་
རྩར་གཅོད་པར་དགོངས་ནས་བྱོན་པར་ལྷོ་བྲག་ནམ་མཁའ་རྒྱལ་མཚན་གྱིས་བྱོལ་
བཏབ་ནས་རྫིང་ཕྱིའི་བྱམས་པར་རབ་བྱུང་གི་རྟགས་ཆ་ལུགས་ཕུལ་ན་ཕྱིས་འདུལ་བ་
འཛིན་པའི་སྡེ་ལ་བརྟེན་ནས་བསྟན་པ་ལ་ཕན་པ་རྒྱ་ཆེར་འབྱུང་བའི་རྟེན་འབྲེལ་ཡོད་
ཅེས་པར་བརྟེན་ནས་དེ་དག་ཕྱིར་བསྐུར་ཏེ་ཚངས་ཅོད་མ་མཛད་པས་དེ་ཡིག་བསྐུར་
ལྟར་ཡོད་པའི་རྒྱུ་མཚན་དེ་ཡིན། ཐག་རིང་ནི་རྒྱ་གར། ས་ལེ་སྦྲམ་ཞལ་གསེར། ལྷ་དར།
སྙན་དར། བསིལ་བྱེད། འཁར་བསིལ། ལྟུང་བཟེད། དེ་ལས་འོངས་པའི་རབ་དཀར་དགེ་
བའི་མཐུས། ཞེས་སོགས་རྗེས་འཇུག་གི་དོན་དུ་ཐུགས་སྨོན་དེ་ལྟར་གནང་བས་རབ་
བྱུང་ལ་དགོས་པ་དེ་ཚོ་ཡིན་པ་ཤེས་དགོས། གང་དང་ལྡན་ན་ཞེས་སོགས། འཁོར་དང་
རྗེས་འཇུག་ཐམས་ཅད་ཚུལ་ཁྲིམས་རྣམ་པར་དག་པ་གཞིར་བཟུང་བའི་ཐོས་བསམ་
527

སྒོམ་པ་ལ་འཇུག་པའི་བསྔོ་སྨོན་གནང་བའི་ཐུགས་རྗེ་ལ་བརྟེན་ནས་ཤར་ནུབ་ཀྱི་
མཐའི་བར་དུ་འདུལ་བ་འཛིན་པས་ཁྱབ། སེ་འབྲས་དགེ་གསུམ་ལ་ཡིག་ཆ་མང་དུ་
ཡོད་པ་ལ་ཁས་ལེན་གྱི་རྒྱུན་དང་། བཤད་པའི་རྣམ་གྲངས་ཅུང་ཟད་འདྲ་མིན་ལས་
སངས་རྒྱས་ཀྱི་བཅས་པ་ཡིན་པས་ཐམས་ཅད་འདྲ་བར་ཡོད། གུང་ཐང་རིན་པོ་ཆེ་ལྷ་
རམས་པའི་དུས་བརྗེད་ཐོ་ཙམ་དུ་སྡོམ་བསྒྲིགས་ཚུལ་རང་གི་མཇུག་ན་གསལ་བ་ལྟར་
རེད། འཛིན་གྲྭ་གོང་འོག་ཡིན་པས་དད་པ་དང་དག་སྣང་ཆེ་ཡང་མཉམ་པར་བསྡད་ན་
གྲོགས་སུ་འདོད་པའི་དཔེ་རེད། ཁོང་བླ་ཚུགས་དང་ཆེ་ཚུགས་གཏན་ནས་མི་མཛད།
གསེར་ཁྲི་ཆེ་བ་ཚང་ཟེར། གཞུང་གསར་གོང་མའི་དུས་དབུས་གཙང་ལ་ཕེབས། དགེ་
བཤེས་ཀྱི་རྩེར་སོན་ཞེས་གྲགས་པ་ཆེ། དེ་སྔར་ཆོས་འབྲེལ་ཀྱང་མེད། ཕྱིས་རྒྱལ་མཁན་
པོ་ཚང་ནས་རྟེན་འབྲེལ་སོགས་བསྣམས་ཡོང་བས་དེ་ཅུང་ཟད་རེ་གཞན་ལ་ཁྲིད་མྱོང་།
བདེན་བཞི་དང་རྣམ་ཐར་སྒོ་གསུམ་གྱི་ཡི་གེ་བ་ངེད་རང་ཡིན། རྒྱུད་པ་བླ་མའི་དུས་
དབང་ཕྱུག་ཚང་གིས་སྡོམ་དཔར་ལ་བཀོད་ཅེས་ཁྱེར་ཡོང་བ་གསར་དུ་མཐོང་། དེ་རྗེས་
ཁོང་གིས་ཆོས་ཐུན་གཅིག་ལ་བཤད་ལུང་མདོར་བསྡུས་ཤིག་གནང་བ་ཐོབ། ལོ་སྔ་མ་ཨ་
མཆོག་ནས་ཚར་གཅིག་བྱས། ངེད་བཀའ་རམས་ནས་ལོ་གཉིས་ལས་སྡོད་རྒྱུ་མ་བྱུང་།
ལོ་དང་བོ་བཀའ་འགྱུར་ཉན། དེ་རྗེས་གུ་ཡངས་ཅུང་ཟད་བྱས་ནས་སྐྱབས་མགོན་ཞིང་
ཕེབས། ལོ་གཉིས་པར་རྡོ་རམས་པར་བཞག་པ་དེ་དུས་དགེ་བཤེས་མང་དུ་འཛོམ་པས་
དཔེ་བལྟས་དང་རྩོད་པ་ལེགས་པོ་བྱས་ཏེ་སྤྱི་དོན་ལྟ་བུའི་བརྗེད་བྱང་ཞིག་ཀྱང་བྲིས་ཏེ།
གཞི་སྟོད་བོར། དམ་བཅའ་འཇོག་ཁར་རྒྱུད་པ་བླ་མར་བསྐོས་ནས་སློབ་གཉེར་གྱི་འཕྲོ་
བཙན་གཅོད་བྱས་པས་གནོད། དེ་ནས་ད་བར་ལོ་ལྔ་བཅུ་ཙམ་སོང་བས་ཡིག་ཆ་བརྗེད།
འདིའི་སྟེང་ནས་དཔེ་ལ་ལྟ་རྟོག་ཅིག་ཐུབ་ན་བརྗེད་གསོས་བྱེད་ཐུབ་ཐག་ཆོད་ཡིན་
འདུག་ཀྱང་ལོང་མི་འདུག གང་ལྟར་ཡང་བཤད་ལུང་གི་རྒྱུན་ཙམ་འབུལ་བ་ལ་གཞི་
528

ཚུལ་ཁྲིམས་རྣམ་པར་དག་པ་ལ་གནས་པའི་ཐོས་བསམ་སྒོམ་པ་བྱེད་སྙམ་པའི་ཀུན་
སློང་ལེགས་པོས་གསན་དགོས། ཆུ་དྲོན་པོ་ཕོར་བ་གང་དང་། འཇམ་ཐུག་ཕོར་བ་གང་
ལ་འདོད་པའང་ཡོད། མཛོད། དང་བོ་ཤཱཀྱ་ཐུབ་པ་ཡིན་གསུངས། འཁྲི་ཤིང་དཔག་
བསམ་གྱི་ཤིང་ལ་དཔེ་བླངས། ལེའུ་རེ་ལ་ཡལ་འདབ་ཅེས་ཡོད་པས་རབ་གསལ་གྱི་
ཡལ་འདབ་ཡོད། སྨོན་འཇུག་མི་འདོད་ལོ། །ཞེས་པ། དྲིན་ལན་བསབ་པའི་མདོའི་དོན་
ལ་སྨོན་འཇུག་གི་དབྱེ་བ་མི་འབྱེད་པ་ལ་མ་རངས་སམ། ཡང་ན་བྱེ་སྨྲ་ལའོ། །དང་བོ་
ལམ་ལ་གསར་དུ་ཞུགས་པ་དང་། སྨོན་པ་དང་། འཇུག་པ་དང་བོར་བསྐྱེད་པ་དང་། ཕྱིར་
མི་ལྡོག་པའི་སེམས་དང་། དོན་དམ་པའི་སེམས་བསྐྱེད་ནས་སླར་ཡང་སྐྱེས་པ་སོགས་
མང་། འཁྲུངས་ལོ་མི་མཐུན་པ་མང་ཡང་གྲགས་ཆེ་བ་འདི་གཉིས། དང་བོ་བུ་དང་
མཁས་གྲུབ་ལུགས། གཉིས་པ་ཕུག་ལུགས། རང་ལུགས་སྔ་མ་མཛད། སྔ་གུང་ཕྱི་དྲོ་
མཚན་ཐུན་དང་བོ་དང་། །དེའི་ཕྱེད་གུང་དང་དེའི་ཕྱེད་མཐའ་དང་ཕྱེད། །ཅེས་ཉིན་
མཚན་གཉིས་ཕྱེ་ནས། སྐྱ་རེངས་སོགས་ཀྱིས་ཞིབ་པར་ཕྱེ། བཞི་ཆ་དང་བརྒྱད་ཆ་ནམ་
མཁའ་ཆ་བརྒྱད་སོགས་སུ་བྱས་སྔ་དྲོ་བརྒྱད་ཆ་ཆུང་། ཕྱི་དྲོ་བརྒྱད་ཆ་ཆེ། བཅོ་ལྔའི་
ཉིན་མཚན་གྱི་མཐའ། གནམ་གང་ཆད། བརྗོད་བྱའི་སྒོ་ནས་བཀའ་བསྟན་བཅོས་ལྟར་
ཕྱེ། བརྗོད་བྱེད་སྒོ་ནས་མདོ་སྡེ་དབྱངས་བསྙད་སོགས། འདུལ་བ་གནས་ན་དམ་པའི་
ཆོས་ཀྱི་སྒྲོན་མེ་གནས་པ་ཞུ་བ་ལྟར་ལ། ལས་ཀྱི་སྐོར་ཤུལ་བརྒྱ་རྩ་ལས་བསྙེན་རྫོགས་
དང་གཞི་གསུམ་ཙམ། ནན་ཏན་རང་རྒྱུད་ནས་འཇོག་དགོས། ཕ་མའི་སོ་ཐར་ལ་བམ་
པོ་གཉིས་རེ། ཤོ་ལོ་ཀ་བརྒྱ་ཕྲག་བདུན་དང་བརྒྱད། གཞི་རྩ་བ། ཞུ་བ་འགྲེལ་བ། ཕྲན་
ཚེགས་འགྲེལ་བཤད། རྣམ་འབྱེད་རྩ་བ། ཞུ་བ་འགྲེལ་བ། ཕྲན་ཚེགས་འགྲེལ་བཤད་
ཚུལ། དགོངས་འགྲེལ་ལ་མདོ་དང་བསྟན་བཅོས་ཀྱི་དགོངས་འགྲེལ་གཉིས། བྱེ་བཤད་
རྒྱ་ནག་བསྟན་འགྱུར་ཁྲོད་ན་པོད་བརྒྱད། དཱ་ཤ་བཅུ། ཤ་ཏ་བརྒྱ། ས་ག་ལྷའི་མེ་ཏོག་
529

འཕྲེང་རྒྱུད་རྣམ་འབྱེད་དོན་བསྡུས་པ་རིན་ཕྲེང་དུ་བྲམ་ཟེ་བུ་མོས་ཞུས་པར་བྲན་མོར་
ཞེས་དྲངས། སེམས་རྒྱུད་འདུལ་བས་འདུལ་བ། འདུལ་བའི་དོན་བསྡུས་པས་མདོ། ཚུལ་
ཁྲིམས་ཀྱི་ངོ་བོའི་སྒོ་ནས་མ་ཡིན་པར་སྤང་བྱའི་སྒོ་ནས་གསུངས། རྣམ་བཅད་ཀྱི་དགོས་
པ་བཞི་དང་། ཡོངས་གཅོད་ཀྱི་དགོས་པ་བཞི་ཡོད་པ་ལས་དང་བོའི་རྣམ་རིག་རྣམ་རིག་
མིན། །ཞེས་དང་བོའི་སེམས་པ། མྱོས་དང་སེམས་མེད་དུས་ས་བོན། སྟག་ལོས་སྡོམ་པ་ལ་
སེམས་འཇོག་ན་ཡིད་ཀྱི་གསུམ་ལའང་ཡོད་པར་ཐལ་བ་དང་། བྱང་ཆུབ་བར་དུ་སྐྱེས་
པར་ཐལ་བ་གཉིས་འཕངས། བྱེ་སྨྲ་འགའ་དང་། སྐྱེ་ལ་གེགས་བྱེད་གང་ཞེས་རྩོད་པ་
གཉིས་ཀ་མཉམ་དུ་བཀག སྤོང་སེམས་ཀྱིས་ཟིན་པའི་བག་ཆགས་སྡོམ་པ་ཡིན་གྱི་
བག་ཆགས་ཙམ་ཕྱི་མར་འགྲོ་བས་སྡོམ་པ་མིན། དགེ་བསྙེན་ལ་རྩ་བཞི་གཞན་གནོད་
ཆང་གཞི། དགེ་ཚུལ་སློང་གི་སྡོམ་པར་ཕམ་པ་བཞི་དང་ཕམ་འདྲ་བཞི་གཞན་གནོད།
ཁྲིམས་གཞན་གཞི། ཡན་ལག་གི་ངག་འཕགས་ལམ་དང་འཕགས་ལམ་ཡན་ལག་
གཉིས་ཀ་དང་། འདུན་པ་སོགས་བྱང་ཆུབ་དང་བྱང་ཆུབ་ཡན་ལག་གཉིས་ཀ་ཡིན་པ་
ལྟར་རང་དང་ཡན་ལག་མི་འགལ། དགེ་སློང་གི་རྒྱུད་ལ་བསྙེན་གནས་ཡོད་དེ། བསྙེན་
གནས་ཀྱི་ཉིན་བསྙེན་པར་རྫོགས་པ་ཡོད་ལ། དེ་བསྙེན་གནས་ཀྱི་གཏོང་རྒྱུ་མ་ཡིན་
པའི་ཕྱིར། ཡོངས་རྫོགས་དགེ་བསྙེན་གྱིས་ལོག་གཡེམ་ལས་མི་ཚངས་སྤྱོད་བསྲུང་མི་
དགོས་ལ། བསྙེན་གནས་བླངས་ན་ཉིན་དེར་ལོག་གཡེམ་ཀྱང་བསྲུང་དགོས་པས་དགེ་
བསྙེན་གྱི་གསོ་སྦྱོང་ཡིན། འཕྲོག་མ་མི་མིན་ཡིན་པས་དེ་བསྙེན་གནས་སོགས་ལ་
བཀོད་པར་གསུངས་པ་བར་མའི་ཚུལ་ཁྲིམས་ལ་བཀོད་པར་དགོངས། སྡོམ་གསུམ་རབ་
དབྱེ་བཀོད་ནས་ཚིག་གཉིས་ཀྱིས་དེ་བཀག ཉིན་མོ་ཙམ་ལོག་གཡེམ་སྤོང་བ་དང་།
མཚན་མོ་ཙམ་སྲོག་གཅོད་སྤོང་བའི་བསླབ་པ་ཀ་ཏྱ་ནས་གནང་བའང་ཐར་བ་དང་
མངོན་མཐོ་འགྲུབ་པར་ཕན། སྤྱིར་ཉིན་ཞག་མཐའ་ཅན་དགོས། ཐེག་ཆེན་ལུགས་ལ་
530

བྱང་ཆུབ་བར་དང་། ལུགས་འདིར་ཡང་ནམ་འཚོའི་བར་བླངས་ན་ཕྱི་མའི་སྐྱ་རེངས་
ཤར་བ་དང་སྔ་མ་གཏོང་། ཉི་ཤར་ཕྱི་མ་སྐྱེ། ས་འདིར་ལེན་མཁན་དཀོན་པ་ཆོས་དྲེད།
ས་གཞན་མ་དྲེད་པས་ལེན་མཁན་མང་།
ཉ་སྟོང་བརྒྱད་གསུམ་ལ་བསྲུང་འདོད་པས་
ཀྱང་དེ་དག་གི་སྔར་ཉིན་གུང་ལ་བླངས་ན་ཆོག དེ་ལྟར་བླངས་པ་དེ་དུས་སྐྱེས་པ་མིན་
ར་ཕྱིས་ཉ་སྟོང་བར